Conclouen les xarrades escolars de la campanya de conscienciació sobre excrements de gossos en vies públiques
24 de febrer 2020

![](/media/mfsoectp/40c_charlas-colegios-campana-excrementos-9.jpg)  
  

El departament de Sanitat de l'Ajuntament de Sagunt conclourà demà les xarrades escolars d'educació sobre excrements de gossos en vies públiques per a millorar la conducta ciutadana. Estes xarrades s'emmarquen en la campanya ‘Jo sí que ho faig’ que va dirigida a tota la població en general i per a la qual s'han desenvolupat diferents activitats com són les xarrades educatives, la col·locació de cartells per tot el municipi, el lliurament d'un nou utensili decaró per a la recollida de femta que també es pot acolorir i el posterior concurs de dibuix i pintura que es realitzarà entre la població escolar.

  

La activitat de les xarrades, concretament, ha estat dirigida a la població escolar, realitzant-la en 16 col·legis del municipi per a l'alumnat de 3r i 4t de primària. L'objectiu d'estes xarrades, que es van iniciar dilluns passat 17 de febrer, és evitar que les mascotes defequen als carrers, parcs i jardins de la via pública i que els seus excrements es queden en el sòl, ja que són un gran focus d'infecció i poden transmetre malalties a persones o altres mascotes, a més de la mala imatge que produïxen.

  

Este matí les xarrades s'han realitzat en el col·legi Villar Palasí, Ausiàs March i Mediterrani, on han estat presents el regidor de Sanitat i Consum, Javier Timón, i el regidor d'Educació, José Manuel Tarazona, acompanyant Suso Chulvi, responsable de l'empresa Esferic i encarregat de realitzar les xarrades. L'activitat conclourà demà amb l'última jornada en el CEIP Cronista Chabret.

  

![](/media/rvgj0wlj/40c_charlas-colegios-campana-excrementos-21.jpg)  

  

En este sentit, Javier Timón ha explicat que «**el motiu que hàgem desenvolupat la campanya en els col·legis ‘Jo sí que ho faig' és perquè volem constatar la importància que per a nosaltres té l'educació dels xiquets sobre com han de comportar-se de manera cívica. Creiem que este és el punt més important de tota la campanya perquè ells, a més d'aprendre, servixen d'altaveu per a les seues famílies i per a la societat en general, per tant són l'eix fonamental i afavorixen així l'èxit de la campanya**».

  

D'altra banda, José Manuel Tarazona considera que «**és molt positiu realitzar estes campanyes de conscienciació ciutadana en els nostres col·legis. Des de xicotets hem de treballar per una ciutat més habitable, i fer això extensible a les famílies. La campanya està sent molt participativa en pràcticament tots els centres, per la qual cosa cal agrair la seua implicació per a millorar la convivència ciutadana i les relacions amb les nostres mascotes**».

  

A més de les xarrades als xiquets i xiquetes, també s’h repartit en els col·legis l'Ecopoop, un nou sistema de recollida de femta de manera ecològica i sostenible perquè el donen a casa als seus pares i es fomente així la recollida d'excrements i la neteja de la ciutat. Este cartó, fabricat per l'empresa Esferic, compta amb dibuixos elaborats per xiquets i xiquetes i pot ser acolorit per a participar en un concurs que es realitzarà pròximament.

  

L'Ecopoop és un recollidor de cartó reciclat fàcil d'utilitzar i de transportar en la corretja de la mascota, perquè sempre estiga visible i els amos puguen utilitzar-lo cada vegada que traguen els seus gossos a passejar. A través d'este recollidor, que transmet un missatge de responsabilitat social, es minimitza la tasca de recollir l'excrement de l'animal, ja que el seu funcionament és similar al d'una pinça. Amb el seu tanca fàcil se segella el contingut i es convertix en una caixa amb anses. El següent pas és depositar-lo en el contenidor per a residus orgànics, de manera que arribe a descompondre's íntegrament.

  

Amb esta campanya, el departament de Sanitat ha repartit un total de 2 000 tríptics informatius, tant en castellà com en valencià, 300 cartells i 10 000 unitats d'Ecopoops en paquets de cinc unitats.​

![](/media/1opdmszm/40c_charlas-colegios-campana-excrementos-31.jpg)  
  

*   [](http://www.facebook.com/sharer.php?u=https://aytosagunto.es/va/actualitat/conclouen-les-xarrades-escolars-de-la-campanya-de-conscienciacio-sobre-excrements-de-gossos-en-vies-publiques/ "Facebook")
*   [](http://twitter.com/share?url=https://aytosagunto.es/va/actualitat/conclouen-les-xarrades-escolars-de-la-campanya-de-conscienciacio-sobre-excrements-de-gossos-en-vies-publiques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/conclouen-les-xarrades-escolars-de-la-campanya-de-conscienciacio-sobre-excrements-de-gossos-en-vies-publiques/ "Linked In")
*   [](mailto:?body=https://aytosagunto.es/va/actualitat/conclouen-les-xarrades-escolars-de-la-campanya-de-conscienciacio-sobre-excrements-de-gossos-en-vies-publiques/)